Izlan

Izli ( izlan ma llan aṭas), d yiwent n ṣṣenf deg tzuri taqbaylit ( tamaziɣt s umata). 

Awal agi ssexdament i ccnawi id ttawwint tulawin deg tmeɣriwin ilmend n lḥenni. 

Deg kra n tamawin n Tmurt n Leqbayel, izlan sawalen-asen Asbuɣar, Tibuɣarin.

 Izlan n At Yellilten 

Ad selliɣ f nnbi, 
Yissek ay nbedu,

Accṛif Muḥemmed, 
Yeɣran lḥemdu, 

Ayyagi d lfarḥ, 
S rebbi ad as-neccfu,

Ad selliɣ f nnbi, 
Netta ig zdin lsas, 

Sidna Muḥammed, 
Iccbeḥen lahdur fella-s, 

Kemmlaɣ deg lfarḥ, 
Ay Agellid Aɛsas,

Arriɣed tiregwa, la siridaɣ lḥara, 

Ad kksaɣ laḥzen, yellan deg wacḥal ayya, 

Taǧmilt i rebbi, taǧnant tegred tara, 

Arriɣed tiregwa, la siridaɣ iseqfan, 

Ad ksaɣ leḥzen, yellan deg wacḥal n zzman, 

Taǧmit i rebbi, leǧnan yewwted s iẓuran,

Arriyed tiregwa, la siridaɣ imnaren,

Ad ksaɣ laḥzen, yellan deg yexxamen, 

Taǧmilt i rebbi, leǧnan yegred ixfawen, 

Arriɣed tiregwa, la siriday ixxamen,

Ad ksaɣ leḥzen, yellan deg ulawen, 

Taǧmilt i rebbi, taǧnant tegred afriwen

(...)

Izlan n Tfilkut (At Yellilten)

Wi llan lḥara yaggi, 

Yessan s lebyad, 

I-tt-id ikcmen d irgazen, 

Ay At ṣṣebaḍ, 

Keccini a bab n tmeɣra, 

A lbaz acmamar, 

Wi llan lḥara yaggi, 

Yessan s uɛequc, 

I-tt izdɣen d ilmezyen, 

Ay At Ukartuc, 

Keccini a bab n tmeɣra, 

Tissas n Aɛmiruc, 

Wi llan lḥara yaggi, 

Seqfen s lqarmud, 

Nnan-i n bab n tmeɣra, 

D ttefaḥ amgud, 

Taqbaylit tezwar-asen, 

Tezwar i leǧdud,

 Izlan n At Yettura  

Izlan n Mniɛ (At Yettura) sɣur Nna Ṭawes Idinaren

Tasusmi, 

Tasusmi ay at wurar,

Ma yekkat wegris,

Uyama yekkat wegris, 

Tikyi-nnaɣ s yqis, 

Fellawen ig yeccbah wurar, 

Ay At Ttaryis,

Tasusmi, 

Tasusmi ay At Wurar, 

Ma tekkat yehwa, 

Uyama tekkat yehwa, 

Tikyi-nnaɣ s lyanna, 

Fellawen ig yecbaḥ wurar, 

Ay At yḥara, 

Tasusmi, 

Tasusmi ay At Wurar,

Ma yekkat wedfey,

Uyama yekkat wedfey, 

Tikyi-nnaɣ s yeɛqey, 

Fallawen ig yeccbaḥ wurar, 

Ay At Yemkaḥey,

 Izlan n At Yessɛed 

Sbaḥlxir a tislit, ay udem n rrbaḥ, 

Ḥekkun ɣef wergaz tuɣed, 

Amzun d lemsbaḥ, 

Lexbar ad yawwed yemma-m, 

Ad teɛyu tferaḥ, 

Sbaḥlxir a tislit, aqadum n lehu, 

Ḥekkun ɣef wergaz tuɣed, 

Amzun d asaru, 

Lexbar ad yawwed yemma-m, 

Ad teɛyu zzehu.

 Izlan n At ɣubri 

Lehna yiswen, 

A lechur id illulen, 

Bab n tmeɣra, 

Ay azrar ɣef yefzimen, 

Waggi d urar, 

S lehna n taddart-nwen, 

Lehna yiswen, 

A lechur wid n tefsut, 

Ǧuǧgen lenwar, 

Leǧnan icbḥen tamurt, 

Aqliyi usiɣed (ad) ak ferḥaɣ, 

Ay afaruǧ n tsekkurt, 

Lehna yiswen, 

A lechur deg ccetwa, 

Zewǧen lenwar, 

(D) Leǧnan icbḥen lḥara, 

Aqliyi ussiɣed (ad) ak ferḥaɣ, 

Ay afaruǧ n Tnina, 

Nek mi ttɣeniɣ, 

Siɣertemted ar lkanun,

Axxam yeccur, 

D imcebḥen ak d At laɛyun, 

Aqliyin ussiɣed (ad) ak ferḥaɣ, 

A win si yezha wedrum, 

Nek mi ttɣeniɣ, 

Yeseɣret weǧgu alemmas, 

Axxam yeccur, 

D imcebḥen ak d ibrenyas, 

Aqli ussiɣed (ad) ak ferḥaɣ, 

A win si tezha yemma-s, 

(...)

Arriɣed isafen

Ur siridaɣ ixxamen, 

Ad ksaɣ leḥzan, 

I wul-iw bezaf yuḍen,

Taǧmilt a rebbi,

Leǧnan grand afriwen,

Arriɣed isafen,

Ur siridaɣ lḥara, 

Ad ksaɣ laḥzan,

I wul-iw bezaf aya,

Taǧmilt a rebbi,

Leǧnan yegrad tara

(...)

 Icewwiqen n At Frawsen 

A tazanet yerructan,

Ar yiri n wassif,

Yerra-s bab-is tisulla,

Telluga s lexrif, 

Ad ccekraɣ Sidi ...

A lwiz n ttsarid, 

A tazanet yerructan, 

Ar yiri n yeɣzar,

Yerra-s bab-is tisulla, 

Telluga s ttmar, 

Ad ccekraɣ sidi...

A lmesk w lɛmbar, 

A tazanet yerructan, 

Ar yiri b umdun, 

Yerra-s bab-is tisulla, 

Telluga s lqlum, 

Keccini a Sidi..

A lwiz uqelmun, 

A tazanet yerructan, 

Ar yiri n tala, 

Yerra-s bab-is tisulla, 

Telluga s tara, 

Ad ccekraɣ Sidi .... , 

Ay izem lḥara, 

A tazanet yerructan, 

Ar yiri ugelmim,

Yerra-s bab-is tisulla, 

Telluga s wedmim, 

Ad ccekraɣ Sidi, 

Ay izem ay umɛin..

(....)"

Wexreḍ da a yat Wurar,

Nussad ad nezḥu,

Ussan-d Yemnayen n Ḥemza,

Yenumen lhu,

Aqlaɣ newwid zariɛa,

Rebbi ad yeselhu, 

Wexreḍ da a yat Wurar, 

Nussa-d ad nɣenni,

Ussan-d Yemnayen n Ḥemza,

Yenumen acali, 

Aqlaɣ newwid zariɛa, 

Rebbi ad yesemɣi,

Wexreḍ da a yat Wurar

Nussa-d ad necdeḥ,

Ussan-d Yemnayen n Ḥemza,

Yenumen ameṛṛeḥ, 

Aqlaɣ newwid zariɛa, 

Rebbi ad yeserbaḥ, 

Wexreḍ da a yat Wurar, 

Nussa-d ad ncewwaq, 

Ussan-d Yemnayen n Ḥemza,

Iteddun d lbraq, 

Aqlaɣ newwi-d zariɛa,

I lbaz aṛemmaq, 

Wexreḍ da a yat Wurar, 

Nussa-d ad nfreḥ, 

Ussan-d Yemnayen n Ḥemza, 

Yenumen ameddaḥ, 

Aqlaɣ newwi-d zariɛa, 

I lqed n rwayaḥ, 

Wexreḍ da ay at Wurar, 

Nussa-d ad necnu, 

Ussan-d Yemnayen n Ḥemza, 

Yenumen anebdu, 

Aqlaɣ newwi-d zariɛa, 

I mmis ufalku, 

(...)

 Izlan n Igerssafen 

Ḥeǧbaɣed yḥenni, cced-is warɛad yeffsi, 

Zziɣed i lhara, Gi yella sbaɛa uremyi, 

Keccini ay isli, tisas n yizem aweḥci, 

Ḥeǧbayed lḥenni, qbey ad bezgen waman, 

Zziɣed i yhara, gi yella sbɛa yḥemam, 

Keccini ay isyi, tisas n yizem amezyan, 

Ad selliɣ f nnbi, ad yers lḥenni, 

Bwint ymuyuk, di tmura yhenni, 

Ad yeqqen yesyi, ay izem aweḥci, 

Ad selliɣ f nnbi, ad yers ymetred, 

Bwint ymuyuk deg wanda yebɛed, 

Ad yeqqen weqcic ay azrar n dheb, 

Keccini a baba-s, d-tiɣmart ɣef i-d yarna lsas, 

Ay itri imcaɛcaɛ, id yullin taggara n wass, 

Adrum igi tellid, ur yettgwad lweswas,

Keccini a baba-s ay aɣanim uẓetta, 

Ay aǧgu n dheb, yegren iǧga lfeṭṭa, 

Adrum gi tellid, ur yettgawad mi(k) yesɛa, 

Awi-d afus-ik, awi-d aḍad ayeffus, 

Brud i tqendurt, timgerrezt ar aggus, 

keccini ay isyi, tisas n yizem amekyus, 

Awi-d afus-ik, awid aḍad aziymad, 

Brud i tqendurt, timgerzet n lekmam, 

Keccini ay isli, tisas n yizem amezyan

(...)

Ad ccekraɣ, 

Tiduyan, 

Tilmeẓyin, Timeqranin, 

Arniɣed i teslit, m laɛyun tiberkanin, 

Arniɣed i yemma-s taderɛett seddaw uɣanim, 

Arniɣed i baba-s fella-s iteddu wedrim,

 Izlan n Timezrit  

Ay aɛsas n lḥara, 

Nekcem-i-id s nnya, 

Ndelb-ik, nedleb rebbi, 

Muda-s arrac d-tayuga

Ay isli-nneɣ, ay ameɛdur, 

Ak neqqen lḥenni uqendur, 

Ay isli-nneɣ, ay amekyus, 

Ak neqqen lhenni iw yeffus, 

A tayugga tacerqit, 

Ikerzen  ddaw timezrit, 

Tefka-d ssba almi tmal, 

lḥeb yuggar tizitt

 Azaɣar n Sumam 

A tizizwit, 

Iyyad nek yidem ad meṛṛeḥ, 

Ad nekkes lenwaṛ, 

Ujeǧǧig mara ad yeftaḥ, 

Ay ameẓẓyan, 

Kecc d lmesk nek d rwayeḥ, 

A tizizwit, 

Iyyad nek yidem ad nccali, 

Ad nekkes lenwaṛ, 

Ujeǧǧig mara ad yeɣli, 

Ay ameẓẓyan, 

Kecc d lmesk nek d lǧawi, 

A tizizwit, 

Iyyad nek yidem ad nḥewwes, 

Ad nekkes lenwaṛ, 

Ujeǧǧig mara ad yenkes, 

Ay ameẓẓyan, 

Kecc d lefnaṛ n Tunes

 Asbuɣar deg Iwaqquren  

Ad nselli f nnbi, 

Fella-s i nebdu, 

Ad nebdu ccekran, 

Ad nccekar kra dda, 

Ad ncekar At wexxam, 

Ad nernu At berra, 

Ay At Iderma, 

Buddaɣ-wen lehnna,

Assa d asaɛdi, 

Cekrent yemrabḍen, 

Awi-d aɣerbal,

I seksu n yirden, 

A bab n tamɣera, 

Ay izem ireɛden, 

Ttfaɣ lmesbaḥ, 

S uyuffus ayeffus, 

Zziɣed i lḥara, 

Ǧuǧgen leɣrus, 

A bab n tmeɣra, 

A lbaz amekyus,

A lal n tmeɣra, 

A teǧra n lyasmin, 

A teǧra n lim,

Yenqec ugarzim, 

Teswid mitayen, 

Lgelba d adrim, 

Win ik mi nusben, 

Wallaḥ war yendim, 

Kemmini a tislit,

Lmakla-m yecbaḥ,

Laɛyun n tnnina,

Tefɣed (ad) tmerreḥ,

Win ik (m) yuɣen, 

Ala lxir d rrebaḥ,

(...)

Category:AẓawanCategory:Tamedyazt